# ……………… sz. napirend

**Előterjesztve: Gazdasági és Tulajdonosi Bizottság**

**ELŐTERJESZTÉS**

**a Képviselő-testület 2022. május 31-i ülésére**

## **Tárgy:** Döntés a II. Kerületi Sport és Szabadidősport Nonprofit Kft. 2021. évi egyszerűsített éves Beszámolójának elfogadásáról, könyvvizsgáló választásról, valamint Nagy Julianna mb. ügyvezető alapbérének emeléséről

**Készítette**: ……………....…………………………..

Nagy Julianna mb. ügyvezető s.k.

# Látta: ……………………………………………..

dr. Szalai Tibor jegyző

………………………………………….

dr. Silye Tamás jegyzői igazgató

## A napirend tárgyalása zárt ülést nem igényel.

### Tisztelt Képviselő-testület!

### / A II. Kerületi Sport és Szabadidősport Nonprofit Kft. egyszerűsített éves Beszámolójának elfogadása

A II. Kerületi Sport és Szabadidősport Nonprofit Kft. Felügyelő Bizottsága a 2021. évre vonatkozó egyszerűsített éves Beszámolóval kapcsolatban 2022. május 23. napján az alábbi határozatot hozta:

„A könyvvizsgálói jelentés megismerése alapján a könyvvizsgálati jelentést (lásd melléklet) ebben a formában elfogadja.”

A könyvvizsgáló elutasító jelentést írt. Vélemény visszautasításának az alapja az, hogy 2016-2020 évek könyvvizsgálatai alapján feltárt hibák, a 2021-es Beszámolóban nem kerülhettek még kimutatásra. A vizsgálat olyan gazdasági eseményeket tárt fel, amelyek kezelésére nem az érvényes számviteli/adózási szabályok alapján került sor.

Ezek kimutatása miatt a II. Kerületi Sport és Szabadidősport Nonprofit Kft. haladékot kér a Beszámoló elkészítésre. Amennyiben a haladék kérelmet a Tulajdonos is elfogadja, akkor a haladék kérés időpontja augusztus 31-ig terjed.

A haladék kéréséről értesíteni szükséges a NAV-ot, a Mérleg befogadására jogosult szervezetet, illetve az iparűzési adó miatt az Önkormányzat Adóosztályát.

A Beszámoló elkészülte után azt az FB újra tárgyalja.

**2./ A II. Kerületi Sport és Szabadidősport Nonprofit Kft. könyvvizsgálójának megválasztása**

A Képviselő-testület a 395/2020.(XII.17.) határozatával a 2021-es évre, határozott időtartamra a AUDIT SERVICE Könyvvizsgáló, Adó- és Vezetési Tanácsadó Kft.-t (Cg. 01-09-078084; székhely: [1022 Budapest, Bimbó út 3.](https://www.google.hu/maps/place/1022+Budapest+Bimb%C3%B3+%C3%BAt+3.+); Magyar Könyvvizsgálói Kamara nyilvántartási száma: 001030; Dr. Serényi Iván (Ügyvezető) Magyar Könyvvizsgálói Kamara nyilvántartási száma: 0030607) bízta meg a II. Kerületi Sport és Szabadidősport Nonprofit Kft. könyvvizsgálói feladatainak ellátásával.

A II. Kerületi Sport és Szabadidősport Nonprofit Kft. Felügyelő Bizottsága a 2022. május 23. napján megtartott ülésén úgy döntött, hogy az **AUDIT SERVICE Könyvvizsgáló, Adó- és Vezetési Tanácsadó Kft.-t** megbízási szerződésének lejártát követően támogatja, hogy az AUDIT SERVICE Könyvvizsgáló, Adó- és Vezetési Tanácsadó Kft.-vel újabb szerződést kössön a II. Kerületi Sport és Szabadidősport Nonprofit Kft, 2025. május 31. napjáig.

**3./ A II. Kerületi Sport és Szabadidősport Nonprofit Kft. mb. ügyvezetőjének személyi bérének emelése**

A Képviselő-testület, mint a II. Kerületi Sport és Szabadidősport Nonprofit Kft.. alapítója a 254/2021. (VIII.31.) képviselő-testületi határozatában úgy döntött, hogy a társaság mb. ügyvezetőjének 2021. szeptember 1. napjától határozatlan időre Nagy Juliannát nevezi ki. A mb. ügyvezető személyi alapbére a 254/2021. (VIII.31.) képviselő-testületi határozat alapján jelenleg bruttó 820.000,- Ft/hó.

A társaság feladatai jelentősen kibővültek (több peres eljárás, 2016-2020 évek könyvvizsgálatának megállapításnak jogi és számviteli rendezése), és ezzel együtt az ügyvezető feladatai is arányosan növekednek. A bérfejlesztés mértéke az Önkormányzati cégek ügyvezetői/vezérigazgatói munkakörében foglalkoztatottak alapjavadalmazásához igazodik.

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.) önkormányzati rendelet 1. melléklet 6.1. és 6.5. pontja szerint a Gazdasági és Tulajdonosi Bizottság állást foglal a nem közüzemi tevékenységet ellátó gazdasági társaságnál, illetve közhasznú társaságnál a társasági döntést megelőzően az alapító okirat megállapítása és módosítása tárgyában; valamint a felügyelő bizottság tagjai, valamint az igazgatóság és a könyvvizsgáló megválasztása, visszahívása, illetve díjazásának megállapítása tárgyában.

A fentiek alapján kérem a tisztelt Képviselő-testületet a határozati javaslatok elfogadására.

**H A T Á R O Z A T I J A V A S L A T O K**

**1./**

A Képviselő-testület úgy dönt, hogy a II. Kerületi Sport és Szabadidősport Nonprofit Kft. 2021. évi egyszerűsített éves Beszámolójának könyvvizsgálati jelentést elfogadja, valamint a könyvvizsgálati jelentés alapján haladék ad a 2021. évi egyszerűsített éves Beszámoló 2022. augusztus 31-ig történő elkészülésére.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2022. augusztus 31.

(A határozati javaslat elfogadásához egyszerű többségű szavazati arány szükséges)

**2./**

A Képviselő-testület úgy dönt, hogy a II. Kerületi Sport és Szabadidősport Nonprofit Kft. könyvvizsgálói feladatainak ellátásával az Audit-Service Könyvszakértő, Adó- és Vezetési Tanácsadó Kft.-t bízza meg 2022. június 1. napjától 2025. május 31. napjáig terjedő határozott időtartamra. Az Audit-Service Kft.-nél a II. Kerületi Sport és Szabadidősport Nonprofit Kft. könyvvizsgálatáért felelős munkatárs: dr. Serényi Iván György bejegyzett könyvvizsgáló (MKVK tagszáma: 003607).

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2022. május 31.

(A határozati javaslat elfogadásához egyszerű többségű szavazati arány szükséges)

**3./**

A Képviselő-testület, mint a II. Kerületi Sport és Szabadidősport Nonprofit Kft. (1024 Budapest, Mechwart liget 1.; Cg.: 01-09-202717; adószáma: 25149724-2-41;) alapítója, alapítói határozattal úgy dönt, hogy a társaság mb. ügyvezetőjének, Nagy Julianna alapbérét 2022. június 1. napjától bruttó 1.051.110,- Ft/hó összegben állapítja meg.

A Képviselő-testület felkéri a Polgármestert, hogy a II. Kerületi Sport és Szabadidősport Nonprofit Kft. mb. ügyvezetőjét értesítse a szükséges intézkedések megtétele érdekében.

**Felelős:** Polgármester

**Határidő:** azonnal

(A határozati javaslat elfogadásához egyszerű többségű szavazati arány szükséges.)

**Budapest, 2022. május 23.**

**dr. Varga Előd Bendegúz**

alpolgármester